
  ΕΛΛΗΝΙΚΗ ΔΗΜΟΚΡΑΤΙΑ                                                                                                
  ΝΟΜΟΣ ΛΕΥΚΑΔΑΣ







ΑΝΑΡΤΗΤΕΑ ΣΤΟ ΔΙΑΔΙΚΤΥΟ
  ΔΗΜΟΣ ΛΕΥΚΑΔΑΣ

   
ΑΠΟΣΠΑΣΜΑ

Από το πρακτικό της αρ.  6ης/24 Συνεδρίασης 
ΤΟΥ ΔΗΜΟΤΙΚΟΥ ΣΥΜΒΟΥΛΙΟΥ ΛΕΥΚΑΔΑΣ

ΑΡ.ΑΠΟΦ. 39/2024
Στη Λευκάδα σήμερα στις 28 του μηνός Φεβρουαρίου, του έτους 2024, ημέρα Τετάρτη και ώρα 15:30 ήρθε σε  δημόσια τακτική, δια ζώσης συνεδρίαση το Δημοτικό Συμβούλιο Λευκάδας, σύμφωνα με τις δ/ξεις του άρθρου 67 του Ν.3852/10, όπως αντικαταστάθηκαν με αυτές του άρθρου 6 του Ν.5056/23 και την υπ΄ αριθ. 1237/94548/06.11.2023 εγκύκλιο του Υπ. Εσωτερικών, ύστερα από την με αρ. πρωτ. 4063/23.2.2024 πρόσκληση του Προέδρου του, η οποία επιδόθηκε και δημοσιεύθηκε νόμιμα.
                        ΠΑΡΟΝΤΕΣ                                                                      ΑΠΟΝΤΕΣ

Ο Δήμαρχος Δρ. Ξενοφών Ν. Βεργίνης, προσκλήθηκε και παρίσταται στη συνεδρίαση.

Στη συνεδρίαση παρευρίσκεται και ο Νικόλαος Ζαβιτσάνος, υπάλληλος του Δήμου, για την τήρηση των πρακτικών.

Αφού διαπιστώθηκε νόμιμη απαρτία, δηλαδή σε σύνολο είκοσι εννέα (29) μελών βρέθηκαν παρόντα είκοσι τέσσερα (24)  μέλη, ο Πρόεδρος κήρυξε την έναρξη της Συνεδρίασης.

ΠΑΡΑΤΗΡΗΣΕΙΣ:

Τέθηκε για συζήτηση ένα (1) θέμα Εκτός Ημερήσιας Διάταξης

Οι Δ.Σ. Μπελεγρίνος Σπυρίδων και  Κάτσενου Θεοδώρα, αποχώρησαν πριν την συζήτηση του 9ου θέματος της Η.Δ.

Οι Δ.Σ. Θερμός Ευάγγελος, Μπακογιώργος Χρήστος και Λάζαρης Αρίστος, αποχώρησαν πριν την συζήτηση του 14ου θέματος της Η.Δ. Ο Δ.Σ. Λάζαρης Αρίστος, επανήλθε πριν την συζήτηση του 17ου θέματος της Η.Δ.

Ο Δ.Σ. Καραγιάννης Αθανάσιος, αποχώρησε πριν την συζήτηση του 24ου θέματος της Η.Δ.

ΘΕΜΑ 13ο: Απόφαση Δ.Σ. για ορισμό μελών στο Συντονιστικό Όργανο Πολιτικής Προστασίας Δήμου Λευκάδας.

Εισηγητής: Νικόλαος Λάζαρης, Αντιδήμαρχος

Ο Πρόεδρος του Δημ. Συμβουλίου κ. Ευστάθιος Σκλαβενίτης, έδωσε τον λόγο στον Αντιδήμαρχο κ. Νικόλαο Λάζαρη, ο οποίος εισηγούμενος το θέμα, έθεσε υπόψη των μελών του Δ.Σ. τα εξής:
  1. Tις δ/ξεις του άρθρου 13 του Ν. 3013/02 σύμφωνα με τις οποίες στην έδρα κάθε δήμου συνιστάται Συντονιστικό Τοπικό  Όργανο. & τις σχετικές διατάξεις του Ν.3852/2010 όπως ισχύουν.

Το ανωτέρω Όργανο αποτελείται από τους:

i. Δήμαρχο ως Πρόεδρο,
ii. Δύο Δημοτικούς Συμβούλους που ορίζονται με απόφαση του Δημοτικού Συμβουλίου, εκ των οποίων ο ένας προέρχεται από την μειοψηφία.
iii. Ειδικευμένα Στελέχη πολιτικής προστασίας της Περιφέρειας και του νομού.
iv. Εκπρόσωπο Στρατιωτικού Διοικητή της περιοχής, Διοικητή Αστυνομικού Τμήματος της έδρας του δήμου, Προϊστάμενο του Ειδικού Προσωπικού της Δημοτικής Αστυνομίας, εκπρόσωπο της Λιμενικής Αρχής, εφόσον έχει ως έδρα τον αντίστοιχο δήμο και διοικητή της Πυροσβεστικής Υπηρεσίας της έδρας του δήμου ή εκπρόσωπο της
αντίστοιχης της έδρας του νομού.
ν. Προϊστάμενο τεχνικών υπηρεσιών του Ο.Τ.Α..
νι. Προϊστάμενο του οικείου δασαρχείου ή εκπρόσωπο της Διεύθυνσης Δασών της Περιφέρειας.
νιι. Εκπροσώπους Εθελοντικών Οργανώσεων Πολιτικής Προστασίας.

Στις συνεδριάσεις λαμβάνουν μέρος εκπρόσωποι κοινωνικών φορέων της έδρας του δήμου, καθώς και άλλοι εκπρόσωποι υπηρεσιών, μετά από πρόσκληση του Προέδρου.

Κατά τη διάρκεια της εξέλιξης της καταστροφής, καθώς και του έργου αποκατάστασης των ζημιών, το πιο πάνω Όργανο λειτουργεί σε εικοσιτετράωρη βάση, με δυνατότητα συνέχισης της συνεδρίασης και με τους οριζόμενους, από τους μετέχοντες, αναπληρωτές τους.

Οι Δήμαρχοι και οι Πρόεδροι Κοινοτήτων έχουν τις ακόλουθες αρμοδιότητες:

α. Συντονίζουν και επιβλέπουν το έργο της πολιτικής προστασίας για την πρόληψη, ετοιμότητα, αντιμετώπιση και αποκατάσταση των καταστροφών, εφόσον συμβαίνουν εντός των διοικητικών ορίων των αντίστοιχων Οργανισμών Τοπικής Αυτοδιοίκησης (Ο.Τ.Α.).
β. Έχουν την ευθύνη εφαρμογής του ετήσιου εθνικού σχεδιασμού πολιτικής προστασίας, κατά το σκέλος που τα οικεία περιφερειακά προγράμματα, μέτρα και δράσεις έχουν τοπικό χαρακτήρα αναφορικά με τους αντίστοιχους Ο.Τ.Α.
γ. Διατυπώνουν εισήγηση για το σχεδιασμό πολιτικής προστασίας του Ο.Τ.Α., η οποία υποβάλλεται στο Γενικό Γραμματέα της Περιφέρειας για τη διαμόρφωση σχετικής πρότασης, στο πλαίσιο της πρόβλεψης του άρθρου 11παρ. 1γ του παρόντος νόμου.
δ. Έχουν την ευθύνη της διάθεσης και του συντονισμού δράσης του απαραίτητου δυναμικού και μέσων για την πρόληψη, ετοιμότητα, αντιμετώπιση και αποκατάσταση των καταστροφών εντός των ορίων του οικείου Ο.Τ.Α.
2. Την υπ΄αριθμ. 856/13-01-2024 (ΑΔΑ: 6ΚΖΜΩΛΙ-Κ7Ρ) Απόφαση Δημάρχου σύμφωνα με την οποία ορίστηκε ο κ. Λάζαρης Νικόλαος του Δημοσθένους, Αντιδήμαρχος Πολιτικής Προστασίας και Δ.Ε Σφακιωτών-Καρυάς, καθ΄ ύλην σε θέματα Πολιτικής Προστασίας .
3. Επειδή 01/01/2024 έγινε η εγκατάσταση της νέας δημοτικής αρχής και προκειμένου να συνεχίσει απρόσκοπτα το έργο της η ανωτέρω επιτροπή

Σύμφωνα με  τα ανωτέρω, εισηγούμαστε:
τον ορισμό δύο δημοτικών συμβούλων ως τακτικά μέλη με ισάριθμα αναπληρωματικά προκειμένου να συμμετέχουν στο Συντονιστικό Όργανο Πολιτικής Προστασίας Δήμου Λευκάδας.»
Προτείνονται τακτικά μέλη οι Δ.Σ. Λάζαρης Νικόλαος και Τσιρογιάννη Γεώργιος, με αναπληρωματικά μέλη Κονιδάρη Κων/νο και Αργυρό Νικόλαο, αντίστοιχα.

Υπέρ της εισηγήσεως ψήφισαν είκοσι (20) Δ.Σ.

Παρών δήλωσαν δύο (2) Δ.Σ. οι κ.κ. Βερροιώτης Ευάγγελος και Βεροιώτης Αλέξανδρος. 

Το Δ.Σ. αφού έλαβε υπόψη του τα ανωτέρω 

ΟΜΟΦΩΝΑ ΑΠΟΦΑΣΙΖΕΙ
Τον ορισμό των δημοτικών συμβούλων Λάζαρη Νικόλαου και Τσιρογιάννη Γεώργιου ως τακτικά μέλη με αναπληρωματικά μέλη Κονιδάρη Κων/νο και Αργυρό Νικόλαο, αντίστοιχα,  προκειμένου να συμμετέχουν στο Συντονιστικό Όργανο Πολιτικής Προστασίας Δήμου Λευκάδας.
            Η απόφαση αυτή πήρε αρ. 39/2024.
    

     Ο ΠΡΟΕΔΡΟΣ



           Τα παρόντα μέλη

       
        ΕΥΣΤΑΘΙΟΣ ΣΚΛΑΒΕΝΙΤΗΣ

